
TECHNINĖ SPECIFIKACIJA



1. Perkančioji organizacija – Valstybinė saugomų teritorijų tarnyba prie Aplinkos ministerijos (toliau – Užsakovas).
2. Pirkimo tikslas. Valstybinė saugomų teritorijų tarnyba prie Aplinkos ministerijos planuoja įsigyti turimų ArcGIS Online naudotojų licencijų prenumeratos pratęsimą, laikotarpiui nuo 2026-12-17 iki 2027-12-16. ArcGIS Online naudotojų licencijų pratęsimas būtinas siekiant vykdyti jau pradėtus darbus, užtikrinti ArcGIS Online pagrindu sukurtų žiniatinklio paslaugų ir internetinių žemėlapių veikimą, duomenų teikimą bei sudaryti palankias sąlygas vykdyti nuolatinius darbus kaupiant didelės apimties erdvinius duomenis, vykdant GIS analizę bei rengiant skaitmeninius žemėlapius viešam naudojimui. 
3. Pirkimo objektas: turimos Esri programinės įrangos ArcGIS Online organizacinės paskyros „GIS Professional Plus“ (1 vnt.), „Creator“ (2 vnt.), „Mobile Worker“ (36 vnt.) ir „Contributor“ (1 vnt.) naudotojų tipų prenumeratų pratęsimas laikotarpiui nuo 2026-12-17 iki 2027-12-16.
4. „GIS Professional Plus“ naudotojo tipo bendrosios charakteristikos ir parametrai. Šis naudotojo tipas turi suteikti galimybę naudotis ištekliais ArcGIS Online paskyroje (tame tarpe – galimybėmis kurti turinį ir administruoti paskyrą), darbastalio ArcGIS Pro Advanced programine įranga bei analitiniais plėtiniais 3D Analyst, Data Reviewer, Geostatistical Analyst, Network Analyst, Publisher, Spatial Analyst, Image Analyst, Workflow Manager. „GIS Professional Plus“ naudotojo tipo funkcionalumas turi turėti šias funkcijas:
4.1. [bookmark: _Hlk104212815][bookmark: _Hlk104211961]Reikalavimai programinės įrangos žemėlapių kūrimo funkcionalumui debesų kompiuterijos principais veikiančioje aplinkoje:
4.1.1. Turi būti galimybė naudojant programinę įrangą kurti interaktyvius, įvairių šaltinių duomenis apjungiančius žemėlapius (ang. web map). Duomenų šaltiniai turi apimti interaktyviai ar per URL vartotojo nurodomus failus, GIS tinklo paslaugas bei vartotojui programinėje įrangoje pasiekiamus turinio elementus.
4.1.2. Žemėlapių peržiūrai ir naujų žemėlapių kūrimui turi būti tam skirta naršyklėje veikianti tinklo aplikacija (ang. web application).
4.1.3. Turi būti galimybė žemėlapio vartotojui pakeisti pagrindą (ang. basemap), pasirenkant iš pagrindo žemėlapių sąrašo. Sistemos administratoriui turi būti galima pagrindo žemėlapių sąrašą sudaryti iš savo žemėlapių, saugomų sistemoje.
4.1.4. Žemėlapio valdymas turi apimti konkrečių žemėlapio sluoksnių nustatymus (permatomumas, apribojimas pagal mastelį, sutartinis vaizdavimas ir kita). Priklausomai nuo duomenų pobūdžio (pvz., vektorinių duomenų kiekybinius ar kokybinius rodiklius saugantys atributai) programinė įranga turi iš anksto pateikti galimų atvaizdavimo, sutartinių ženklų nustatymo parinktis, atitinkančias kartografinio dizaino principus.
4.1.5. Naudotojui, kuriančiam žemėlapį, turi būti galimybė nustatyti atskirų sluoksnių objektų informacinių langų maketą interaktyviomis priemonėmis, pagal principą "ką matau, tą gaunu" (ang. WYSIWYG). Objektų informaciniuose languose turi būti galima pateikti informaciją iš objektų atributų bei papildyti ją tekstu, iliustracijomis, diagramomis, nuorodomis į išorinius puslapius.
4.1.6. Žemėlapių peržiūros ir kūrimo aplikacija turi turėti matavimo, spausdinimo pagal šabloną, adresų ir vietovių paieškos, erdvinių duomenų filtravimo įrankius, atributinės informacijos pateikimo interaktyvias lenteles, reikšmių apskaičiavimo priemones.
4.1.7. Naudotojas turi galėti redaguoti duomenis sluoksniuose, jei turi redagavimo teises. Redagavimas turi apimti naujų objektų sukūrimą, pakeitimą bei šalinimą. Jei programinėje įrangoje nustatyta sekti redagavimo veiksmus, turi būti automatiškai pildoma informacija apie paskutinio keitimo datą ir autorių.
4.1.8. Naudotojas turi turėti galimybę atlikti kai kurias erdvinės analizės užklausas (buferio skaičiavimas, objektų iškirpimas ir pan.) ir suformuotą rezultatą išsaugoti sistemoje ir atvaizduoti žemėlapyje. 
4.1.9. Turi būti galimybė žemėlapius peržiūrėti naršyklėje, mobiliose aplikacijose, pagal nuorodą įtraukti į kitą puslapį kaip fragmentą. Šiuo atveju žemėlapio vartotojas turi galėti nurodyti, kurie interaktyvūs įrankiai bus pasiekiami naudojant žemėlapį.
4.2. Reikalavimai vektorinių duomenų redagavimui ir valdymui, Metaduomenys:
4.2.1. Siūloma programinė įranga turi leisti įvesti ar atnaujinti vektorinius duomenis:
· pagal X, Y koordinačių poras,
· kuriant vektorinių duomenų sluoksnį nurodyti geometrinį primityvą (taškas/linija/poligonas),
· įvesti ar atnaujinti duomenis, jungiamus topologinio ryšio taisyklių,
· užtikrinti duomenų neprieštaringumą ir topologinį vientisumą redaguojant topologiškai susijusius duomenis,
· redagavimo metu kurti naujus elementus, redaguoti, performuoti, perkelti, pasukti, perskelti, kopijuoti esamus elementus, kurti buferines zonas apie elementus, sulieti kelius elementus į vieną, iškirpti kelių persidengiančių elementų bendrąją dalį, pratęsti ir apkirpti linijinius elementus iki egzistuojančio elemento,
· redagavimo metu pasirinkti prie kurių sluoksnių ar esamos geometrijos taškų, viršūnių ar briaunų pritraukti redaguojamą eskizą,
· redagavimo metu pritraukti redaguojamą eskizą prie savo paties viršūnių, briaunų taip pat leisti įvesti atkarpas statmenai paskutinei įvestai atkarpai,
· įvesti atkarpas, statmenas, lygiagrečias ir/arba nurodytu kampu nuo nurodytos atkarpos, leisti įvesti elementus nurodytu atstumu arba nurodyto ilgio, leisti įvesti viršūnes tiksliai nurodytose X,Y koordinatėse,
· atidėti taškus ir viršūnes naudojant atstumą nuo vienos žinomos padėties ir kampą nuo kitos, naudojant dviejų nurodytų tiesių susikirtimo tašką, naudojant du atstumus nuo žinomų padėčių, naudojant vidurio tašką tarp dviejų žinomų padėčių;
4.2.2. Siūlomoje programinėje įrangoje redaguojant duomenis turi būti galimybė atšaukti ar pakartoti įvykdytą veiksmą. Atšauktų veiksmų skaičius redagavimo metu turi būti neribotas;
4.2.3. Siūloma programinė įranga privalo turėti priemones netikslių erdvinių duomenų korekcijai;
4.2.4. Siūloma programinė įranga duomenų redagavimo metu privalo turėti galimybę naudotis duomenų bazėje saugomais iš anksto nustatytais atributo reikšmių sąrašais; apribotomis keleto atributų laukų reikšmių kombinacijomis; priemones patikrinti, ar įvestos reikšmės atitinka duomenų bazėje nustatytus galimų reikšmių intervalus; integruotai redaguoti logiškai reliaciniais ryšiais susijusius elementus, kurių susiejimo logika valdoma duomenų bazėje; nustatyti iš anksto parengtas taisykles topologiniams ryšiams tarp objektų aprašyti; topologijos taisyklės turi apimti taškų-linijų, linijų-plotų, taškų-plotų, plotų-plotų, linijų-linijų topologinius ryšius;
4.2.5. Siūloma programinė įranga privalo turėti galimybę kurti duomenų įvedimo šablonus, kurių pagalba automatiškai būtų įrašomos pasirinktos atributinės reikšmės įvestam objektui arba automatiškai sukuriami objektai kituose pasirinktuose duomenų sluoksniuose;
4.2.6. Siūloma programinė įranga turi turėti galimybę kaupti ir redaguoti metaduomenis, įskaitant Inspire metaduomenų profilį; pateikti integruotą Inspire metaduomenų redaktorių; galimybę išsaugoti metaduomenis į failą apsikeitimui;
4.3. [bookmark: _Hlk145412661]Reikalavimai rastrinių duomenų vaizdavimui ir analizei žemėlapyje:
4.3.1. Siūloma programinė įranga turi turėti priemones atvaizduoti multispektrinius rastrinius duomenis ir priskirti atskirus nustatymus kiekvienai spektro juostai; kiekvieną unikalią rastro reikšmę atvaizduoti atskira spalva; atvaizduoti rastro reikšmes naudojant nustatytą spalvų paletę; kontroliuoti rastrinių duomenų atvaizdavimo kontrastą ir šviesį.
4.3.2. Siūloma programinė įranga turi turėti galimybes vaizduoti rastrinius duomenis kintančiomis spalvomis naudojant šiuos algoritmus: standartinio nuokrypio, lyginimo pagal histogramą, minimumo – maksimumo, sukurtą naudotojo, be paskirstymo.
4.3.3. Siūloma programinė įranga turi turėti galimybes vaizduoti rastrinius duomenis pagal statistiką, pagristą: visu rastrinių duomenų rinkiniu, ekrane esančių duomenų vaizdu, naudotojo nustatytu vaizdo apribojimu.
4.3.4. Siūloma programinė įranga turi turėti galimybes vaizduoti rastrinius duomenis ekrane naudojant šiuos vaizdo formavimo būdus: arčiausi kaimynai, dvitiesis interpoliavimas, kubinė konvoliucija.
4.3.5. Siūloma programinė įranga turi turėti suliejimo (ang. blend) funkciją, kuri lemia, kaip rastriniai sluoksniai sąveikauja tarpusavyje.
4.3.6. Siūlomoje programinėje įrangoje turi būti numatyti automatiniai ir pusiau automatiniai rastro vertimo į vektorinius duomenis metodai ir rastro paruošimo automatiniam ir pusiau automatiniam vektorizavimui metodai.
4.3.7. Siūlomoje programinėje įrangoje privalo būti priemonės vaizdų apdorojimui ir analizei:
· vaizdų apkirpimas,
· želdinių išskyrimas (NDVI),
· vaizdo kokybės gerinimui jungiant skirtingos rezoliucijos spalvotus ir juodai baltus vaizdus,
· ortorektifikacijos priemonės naudojant reljefo duomenis,
· kontrasto, šviesio, gamma ir peršviečiamumo valdymas,
· spektrų kombinavimas,
· skirtumų išskyrimas tarp dviejų rastrų;
4.4. Reikalavimai erdvinių duomenų analizei ir apdorojimui:
· Siūloma programinė įranga turi turėti galimybę atlikti tokias geografinių duomenų apdorojimo (ang. geoprocessing) ir valdymo funkcijas:
· struktūros papildymas naujais atributų stulpeliais
· viso stulpelio arba pasirinktų eilučių reikšmių apskaičiavimas
· erdvinių elementų linijų, taškų, viršūnių sutapdinimas nurodytu atstumu
· taškinio sluoksnio elementų X,Y koordinačių surašymas į atributinės lentelės laukelius 
· elementų geometrijos suliejimas remiantis atributine informacija
· koordinačių sistemos nustatymas ar perprojektavimas iš vienos koordinačių sistemos į kitą
· linijinio ar poligoninio sluoksnio geometrijos generalizavimas ir glotninimas
· sluoksnio sukūrimas iš pateikto X, Y koordinačių sąrašo
4.4.1. Siūloma programinė įranga turi turėti galimybę atlikti erdvinės statistikos analizės funkcijas: 
· artimiausio kaimyninio objekto indekso skaičiavimas (angl. average nearest neighbor)
· objektų sankaupų susidarymo įverčio nustatymas (Getis-Ord General G) (angl. high/low clustering)
· erdvinės autokoreliacijos nustatymas (angl. spatial autocorrelation)
· santalkų ir išimčių analizė pagal Anselin Local Moran‘s statistinį įvertį (angl. cluster and outlier analysis)
· centrinio objekto radimas, erdvinio vidurkio, medianos radimas ir kt.
4.4.2. Siūloma programinė įranga turi turėti galimybę atlikti duomenų apdorojimą aukščiau išvardintais būdais naudojant integruotą scenarijų kalbą. Naudojant scenarijų kalbą turi būti galimybė sujungti duomenų apdorojimo funkcijas į logines vykdymo sekas.
4.4.3. Siūlomoje programinėje įrangoje turi būti numatyta aplinka, skirta kurti duomenų apdorojimo loginių vykdymo sekų modelius. Modeliuose turi būti galimybė interaktyviai sujungti programinėje įrangoje naudojamų funkcijų seką, galimybė naudoti iteratorius. Turi būti galimybė ruošti pilnai funkcionuojančius modelius nenaudojant programavimo priemonių. Programinėje įrangoje turi būti galimybė naudotojams keistis paruoštais modeliais.
4.4.4. Siūlomoje programinėje įrangoje turi būti galima vykdyti modelius bei geografinio apdorojimo (angl. geoprocessing) funkcijas naudojant scenarijų kalbą, automatizuoti modelių vykdymą.
5. „Creator“ naudotojo tipo bendrosios charakteristikos ir parametrai. „Creator“ naudotojo funkcionalumas turi suteikti galimybę naudotis ištekliais ArcGIS Online paskyroje (tame tarpe – galimybėmis kurti turinį ir administruoti paskyrą), darbastalio ArcGIS Pro Basic programine įranga ir turėti šias funkcijas:
5.1. Reikalavimai programinės įrangos žemėlapių kūrimo funkcionalumui debesų kompiuterijos principais veikiančioje aplinkoje:
5.1.1. Turi būti galimybė naudojant programinę įrangą kurti interaktyvius, įvairių šaltinių duomenis apjungiančius žemėlapius (ang. web map). Duomenų šaltiniai turi apimti interaktyviai ar per URL vartotojo nurodomus failus, GIS tinklo paslaugas bei vartotojui programinėje įrangoje pasiekiamus turinio elementus.
5.1.2. Žemėlapių peržiūrai ir naujų žemėlapių kūrimui turi būti tam skirta naršyklėje veikianti tinklo aplikacija (ang. web application).
5.1.3. Turi būti galimybė žemėlapio vartotojui pakeisti pagrindą (ang. basemap), pasirenkant iš pagrindo žemėlapių sąrašo. Sistemos administratoriui turi būti galima pagrindo žemėlapių sąrašą sudaryti iš savo žemėlapių, saugomų sistemoje.
5.1.4. Žemėlapio valdymas turi apimti konkrečių žemėlapio sluoksnių nustatymus (permatomumas, apribojimas pagal mastelį, sutartinis vaizdavimas ir kita). Priklausomai nuo duomenų pobūdžio (pvz., vektorinių duomenų kiekybinius ar kokybinius rodiklius saugantys atributai) programinė įranga turi iš anksto pateikti galimų atvaizdavimo, sutartinių ženklų nustatymo parinktis, atitinkančias kartografinio dizaino principus.
5.1.5. Naudotojui, kuriančiam žemėlapį, turi būti galimybė nustatyti atskirų sluoksnių objektų informacinių langų maketą interaktyviomis priemonėmis, pagal principą "ką matau, tą gaunu" (ang. WYSIWYG). Objektų informaciniuose languose turi būti galima pateikti informaciją iš objektų atributų bei  papildyti ją tekstu, iliustracijomis, diagramomis, nuorodomis į išorinius puslapius.
5.1.6. Žemėlapių peržiūros ir kūrimo aplikacija turi turėti matavimo, spausdinimo pagal šabloną, adresų ir vietovių paieškos, erdvinių duomenų filtravimo įrankius, atributinės informacijos pateikimo interaktyvias lenteles, reikšmių apskaičiavimo priemones.
5.1.7. Naudotojas turi galėti redaguoti duomenis sluoksniuose, jei turi redagavimo teises. Redagavimas turi apimti naujų objektų sukūrimą, pakeitimą bei šalinimą. Jei programinėje įrangoje nustatyta sekti redagavimo veiksmus, turi būti automatiškai pildoma informacija apie paskutinio keitimo datą ir autorių.
5.1.8. Naudotojas turi turėti galimybę atlikti kai kurias erdvinės analizės užklausas (buferio skaičiavimas, objektų iškirpimas ir pan.) ir suformuotą rezultatą išsaugoti sistemoje ir atvaizduoti žemėlapyje. 
5.1.9. Turi būti galimybė žemėlapius peržiūrėti naršyklėje, mobiliose aplikacijose, pagal nuorodą įtraukti į kitą puslapį kaip fragmentą. Šiuo atveju žemėlapio vartotojas turi galėti nurodyti, kurie interaktyvūs įrankiai bus pasiekiami naudojant žemėlapį.
5.2. Reikalavimai diegiamai darbastalio tipo GIS programinei įrangai:
5.2.1. Ši programinė įranga turi turėti prieigą prie šiuo pirkimu įsigyjamos  debesų kompiuterijos principais veikiančios GIS programinės įrangos. Programinė įranga turi leisti publikuoti, modifikuoti interneto žemėlapius, atskirus žemėlapio sluoksnius į kitą šiuo pirkimu įsigyjamą programinę įrangą.
5.2.2. Programinė įranga turi turėti galimybę naudoti šiuo pirkimu įsigyjamomis  debesų kompiuterijos principais veikiančiomis GIS programinės įrangos  licencijomis administravimui, bendrai naudojamų paslaugų, tokių kaip kartografinio pagrindo žemėlapiai, valdymui.
5.2.3. Programinė įranga turi turėti galimybę bendrinti duomenis su debesų kompiuterijos principais veikiančia GIS programine įranga, tai pat bendrinti duomenis debesyje, atidaryti bei redaguoti jau pabendrintus duomenų sluoksnius.  
5.2.4. Programinė įranga turi turėti galimybę būti papildoma plėtiniais, kurie priskiriami naudotojams pagal poreikį ir vykdomas užduotis. Plėtiniai turi būti valdomi administratoriaus.
5.2.5. Programinė įranga turi turėti galimybę vykdyti modelius bei geografinio apdorojimo (angl. geoprocessing) funkcijas, naudojant scenarijų kalbą, automatizuoti modelių vykdymą.
5.2.6. Programinė įranga turi leisti interaktyviai, be programavimo žinių kurti vartotojui skirtų užduočių sekas, apimančias įrankių, grafinės vartotojo sąsajos elementų panaudojimą, kitas iteracijas. Tokių sekų žingsnius turi būti galima aprašyti, pateikti vartotojui užduočių vykdytojui instrukcijas. Turi būti galima užduočių sekos žingsnius nustatyti privalomais ar pasirenkamais, vykdomais automatiškai, pusiau automatiškai ar rankiniu būdu. Turi būti galimybė užduočių seką eksportuoti į failą apsikeitimui.
5.2.7. Programinė įranga turi leisti administratoriui nustatyti ir vartotojui pasirinkti kartografinio vaizdo pagrindo žemėlapius, pateikiamus kaip žemėlapio išklotinių (ang. Tiled map service) paslaugos. Turi būti prieinami pasaulio ir Lietuvos pagrindo žemėlapiai.
5.2.8. Programinė įranga erdvinių duomenų atvaizdavimui turi pateikti vartotojui simbolizavimo nustatymų komplektus, atitinkančius žemėlapyje grafiškai pateikiamos informacijos tipą ir rūšį pagal kartografijos principus (angl. smart mapping).
5.2.9. Programinė įranga turi leisti kurti, redaguoti ir ištrinti objektų (taškinių, linijinių, plotinių) atributinę bei geografinę informaciją. 
5.2.10. Programinė įranga turi palaikyti rastrinių duomenų geografinį orientavimą. Geografinį orientavimą turi būti galima vykdyti orientuojant pagal pagrindo žemėlapį arba įvedant koordinates.
5.2.11. Programinė įranga turi turėti galimybę atvaizduoti objektus 3D aplinkoje. Šioje aplinkoje turi būti galimybė laisvai keisti pagrindo aukščio šaltinius, atlikti matavimus ir iškelti objektus pasirinktą aukštį ar aukštį iš atributų.
6. „Mobile Worker“ naudotojo tipo bendrosios charakteristikos ir parametrai. „Mobile Worker“ naudotojo funkcionalumas turi turėti šias funkcijas:
6.1. Reikalavimai mobiliai aplikacijai geografiniams duomenims rinkti ir peržiūrėti lauko sąlygomis:
6.1.1. Programinės įrangos naudotojams, turintiems redagavimo teises, turi būti suteikta galimybė peržiūrėti, rinkti ar redaguoti žemėlapyje pateiktus duomenis lauko sąlygomis naudojant tam tikslui skirtą mobilią aplikaciją.
6.1.2. Aplikacija turi leisti rinkti taškus, linijas ar poligonus, privalo turėti galimybę naudotis tiek vidiniu, tiek išoriniu GNSS/GPS imtuvu (esant poreikiui tikslesniam duomenų suvedimui turi būti galimybė apriboti duomenų redagavimo funkciją pagal pozicijos nustatymo tikslumą), galimybę papildyti renkamą informaciją susietais įrašais ir nuotraukomis.
6.1.3. Mobili aplikacija turi turėti galimybę redaguoti kelis esamus žemėlapio elementus vienu metu. 
6.1.4. Įvedant naujus žemėlapio elementus turi būti galimybė automatiškai pritraukti juos jau prie esamų elementų žemėlapyje (angl. snapping).
6.1.5. Aplikacija turi veikti tiek prisijungus prie interneto, tiek nesant interneto ryšiui.
6.1.6. Aplikacija privalo turėti galimybę sinchronizuoti pakeitimus ir naujus įrašus su duomenimis esančiais sistemoje.
6.1.7. Renkant duomenis turi būti galimybė fiksuoti pakeitimus,  atliekančio asmens duomenis ir pakeitimo laiką.
6.1.8. Mobili aplikacija turi palaikyti formų konstruktoriaus galimybes (pvz. renkama atributinė informacija gali būti suskirstyta į grupes, vieni atributiniai laukai nerodomi atsižvelgiant į kitus atributinius laukus įvestą informaciją ir pan.).
6.1.9. Aplikacija turi suteikti galimybę peržiūrėti programine įranga sukurtus žemėlapius, teikiamus viešai arba tik autorizuotiems naudotojams.
6.1.10. Aplikacija turi leisti atlikti žemėlapio ar informacijos žemėlapyje paiešką, matuoti žemėlapyje.
6.1.11. Aplikacijos naudotojai turi turėti galimybę ant žemėlapio grafiškai pažymėti papildomą informaciją, ją kartu su žemėlapiu išsaugoti ir išsiųsti el. Paštu.
6.1.12. Mobili aplikacija turi palaikyti ir lietuvių kalbą įrenginiuose su Android operacine sistema (OS).
6.1.13. Mobilioji aplikacija turi būti platinama per šios OS programinės įrangos pateikimo aplinkas (Google Play).
6.2. Reikalavimai mobiliai aplikacijai tekstinių duomenų (anketų) įvedimui:
6.2.1. Programinės įrangos naudotojams, turintiems redagavimo teises, turi būti sutiekta galimybė rinkti anketinę informaciją lauko sąlygomis naudojant tam tikslui skirtą mobilią aplikaciją.
6.2.2. Turi būti galimybė sukurti anketą mobiliai aplikacijai, naudojant anketos konstruktorių VSTT turimoje ArcGIS Online programinėje įrangoje, Microsoft Excel ar analogiškoje programinėje įrangoje, atitinkančioje XLSForm standartą.
6.2.3. Formos turi apimti įvedamų duomenų struktūrinę bei loginę patikrą, galimybę veikti pagal logines sąlygas, kelių atsakymų parinktis, skaičiavimus, brūkšninio kodo nuskaitymą ir pan.
6.2.4. Renkant duomenis turi būti galimybė automatiškai fiksuoti buvimo vietą ir anketos užpildymo laiką.
6.2.5. Įvedant duomenis turi būti matomas vietos žemėlapis. Turi būti galimybė laisvai pasirinkti pagrindo žemėlapį arba žemėlapį, kuriame matytųsi papildomi elementai, padedantys susiorientuoti duomenų rinkimo vietovėje. 
6.2.6. Aplikacija turi leisti naudoti keletą skirtingų anketų.
6.2.7. Turi būti galimybė kurti ir pildyti anketas palaikant skirtingas kalbas (pvz., tą pačią anketą galima pildyti ir lietuvių, ir anglų kalbomis).
6.2.8. Renkant duomenis prie anketos turi būti galimybė pridėti nuotrauką ar kitą failą.
6.2.9. Aplikacija turi veikti prisijungus (angl. online) ir nesant interneto ryšio (angl. offline), privalo turėti galimybę sinchronizuoti pakeitimus su duomenimis esančiais sistemoje.
6.2.10. Mobiliąja aplikacija surinkti duomenys turi galimybę būti peržiūrimi debesų kompiuterijos principais veikiančioje GIS programinėje įrangoje. Administratoriui turi būti suteikta galimybė matyti visų anketų rezultatus žemėlapyje, lentelėje ar diagramų pavidalu, gauti suvestinę informaciją, galimybę peržiūrėti kiekvieną anketą atskirai (žemėlapyje ir lentelėje), galimybę rezultatus  eksportuoti kaip CSV failą, galimybė anketų duomenis naudotis kituose sistemos komponentuose. 
6.2.11. Turi būti galimybė informaciją apie mobilia aplikacija surinktus duomenis eksportuoti į ataskaitas .pdf arba .docx formatu, pasitelkiant laisvai konfigūruojamus šablonus. 
6.2.12. Mobili aplikacija turi palaikyti ir lietuvių kalbą įrenginiuose su Android operacine sistema (OS).
6.2.13. Mobilioji aplikacija turi būti platinama per šios OS programinės įrangos pateikimo aplinkas (Google Play).
7. „Contributor“ naudotojo tipo bendrosios charakteristikos ir parametrai. „Contributor“ naudotojo funkcionalumas turi turėti šias funkcijas:
7.1. Reikalavimai mobiliai aplikacijai geografiniams duomenims rinkti ir peržiūrėti lauko sąlygomis:
7.1.2. Turi būti suteikta galimybė peržiūrėti organizacijoje bendrinamus interaktyvius žemėlapius, sluoksnius, aplikacijas ir kitas GIS informacijos pateikimo priemones.
7.1.3. Turi būti galimybė naudotis naršyklėje veikiančiomis GIS aplikacijomis ir jose pateikiama informacija.
7.1.4. Naudotojas turi galėti atlikti paiešką žemėlapiuose, peržiūrėti objektų atributinę informaciją, naudotis matavimo bei kitais aplikacijose pateiktais įrankiais.
7.1.5. Naudotojas turi galėti kurti, redaguoti ir šalinti erdvinius objektus sluoksniuose, kuriems suteiktos redagavimo teisės.
7.1.6. Redaguojant duomenis turi būti galimybė atnaujinti tiek geometriją, tiek atributinę informaciją.
7.1.7. Jei sistemoje aktyvuotas redagavimo veiksmų sekimas, turi būti automatiškai registruojama informacija apie duomenų sukūrimą, pakeitimą, atlikusį naudotoją ir pakeitimo laiką.
7.1.8. Naudotojas turi turėti galimybę dirbti su jam priskirtomis internetinėmis formomis (anketomis), pildyti jose numatytą informaciją bei įkelti priedus, jei tai numatyta duomenų modelyje.
7.1.9. Turi būti galimybė naudotis mobiliosiomis aplikacijomis, skirtomis duomenų rinkimui ir redagavimui lauko sąlygomis, jeigu tokios aplikacijos organizacijoje naudojamos.
7.1.10. Naudotojas turi turėti galimybę pasiekti jam suteiktą turinį tiek prisijungęs per interneto naršyklę, tiek per palaikomas mobiliąsias aplikacijas.
8. Aukščiau išvardintus visus reikalavimus turi tenkinti to paties gamintojo produktas arba trečių šalių produktas. Jei bus siūlomas trečių šalių produktas,  tiekėjas turi pateikti raštišką produkto gamintojo liudijimą, patvirtinantį jog siūlomi trečių šalių produktai  yra sertifikuoti darbui su kitais siūlomais produktais ir toks darinys turės pilną techninį palaikymą. Trečių šalių produktai turi dirbti su siūlomos programinės įrangos palaikomais duomenų formatais, duomenų apsikeitimas turi vykti nereikalaujant papildomo duomenų konvertavimo ar kitokio apdorojimo.
9. Siūloma programinė įranga turi būti suderinama su Lietuvoje naudojamais rašto simboliais, datos ir laiko formatais, rūšiavimo tvarka.
10. Programinės įrangos turinio valdymo aplikacijos, mobilių aplikacijų vartotojo grafinės sąsajos turi būti pasiekiamos ir lietuvių kalba.
11. Siūloma programinė įranga turi būti suderinama su Lietuvos valstybine koordinačių sistema - LKS-94 bei EPSG koordinačių aprašais.
12. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3. punktu perkama tik nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
13. Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu. 
14. Tiekėjas privalo įrodyti, kad prekės ar paslaugos nekelia grėsmės nacionaliniam saugumui, nėra toliau nurodytų aplinkybių: 
1) prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose;
2) paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.
15. Perkančioji organizacija pasiūlymo atitikties LR viešųjų pirkimų įstatymo 37 straipsnio 9 dalies reikalavimams patvirtinimui, iš tiekėjo reikalauja  KARTU SU PASIŪLYMU PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“, o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.
16. Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.
17. Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.

